
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  Joala tn 1 kogukonnakeskuse hoone püstitamiseks;
3.2.  Haigla tn 7 hoone lamekatuse rekonstrueerimiseks;
3.3.  Okka tn 609 (Rjabinka AÜ asuva) aiamaja püstitamiseks;
3.4.  Tallinna mnt 38 korterelamu fassaadide osaliseks rekonstrueerimiseks (otsaseinte soojustamine);

3.5.  Vihma tn 21 üksikelamu laiendamiseks ja rekonstrueerimiseks;
3.6.  Joala tn 25a hoone sisseruumide osaliseks rekonstrueerimiseks autoremonditöökoja tarbeks;
3.7.  Tallinna maantee lõigul 5 sideliini rajamiseks;

3.8. Võidu pr 15 korterelamu fassaadide osaliseks rekonstrueerimiseks (sokli ja sillutisriba   rekonstrueerimine);
3.9.  Õlelille tn 144 (Gvozdika AÜ asuva) aiamaja püstitamiseks.
4. RAKENDUSSÄTTED
4.1.  Käesolev korraldus jõustub seadusega ettenähtud korras.

4.2.  Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

